**Individuálna výročná správa**

**Obce Nová Dedina**

**za rok 2021**

**Mgr. Pavol Novák**

**starosta obce**

**OBSAH str.**

1. Úvodné slovo starostu obce 3
2. Identifikačné údaje obce 4
3. Organizačná štruktúra obce a identifikácia vedúcich predstaviteľov 4
4. Základná charakteristika obce 5

4.1. Geografické údaje 6

4.2. Demografické údaje 7

4.3. Ekonomické údaje 7

4.4. Symboly obce 7

4.5. História obce 8

4.6. Pamiatky 8

4.7. Významné osobnosti obce 10

1. Plnenie funkcií obce (prenesené kompetencie, originálne kompetencie) 10

5.1. Výchova a vzdelávanie 10

5.2. Zdravotníctvo 10

5.3. Sociálne zabezpečenie 11

5.4. Kultúra 11

5.5. Hospodárstvo 12

1. Informácia o vývoji obce z pohľadu rozpočtovníctva 13

6.1. Plnenie príjmov a čerpanie výdavkov za rok 2021 14

6.2. Prebytok/schodok rozpočtového hospodárenia za rok 2021 14

6.3. Rozpočet na roky 2022 - 2024 15

1. Informácia o vývoji obce z pohľadu účtovníctva 15

7.1. Majetok 15

7.2. Zdroje krytia 16

7.3. Pohľadávky 16

7.4. Záväzky 16

1. Hospodársky výsledok za rok 2021 - vývoj nákladov a výnosov 17

9. Ostatné dôležité informácie 18

9.1. Prijaté granty a transfery 18

9.2. Poskytnuté dotácie 19

9.3. Významné investičné akcie v roku 2021 19

9.4. Predpokladaný budúci vývoj činnosti 19

9.5 Udalosti osobitného významu po skončení účtovného obdobia 20

9.6. Významné riziká a neistoty, ktorým je účtovná jednotka vystavená 20

1. **Úvodné slovo starostu obce**

Vážení rodáci a spoluobčania,

Výročnú správu, ktorú Vám predkladám, poskytuje reálny pohľad na činnosť obce a dosiahnuté výsledky v roku 2021. V sledovanom roku sme sa snažili plniť všetky úlohy, ktoré nám vyplývajú z ustanovení zákona č. 369/1990 Zb. o obecnom zriadení v z.n.p. Ide o činnosti vykonávané v rámci samosprávnych kompetencií, originálnych kompetencií a kompetencií v rámci preneseného výkonu štátnej správy. Našou snahou bolo zabezpečenie potrieb v prospech občanov obce pri dodržiavaní rozpočtových pravidiel. Rád by som sa poďakoval za Vaše porozumenie, pretože kvôli pokračujúcej pandémii sme museli aj v roku 2021 zrušiť niektoré podujatia a akcie. Nakoľko od začiatku roka platil výnimočný stav a zákaz zhromažďovania prvou akciou v roku bolo stavanie mája a to bez účasti občanov

Rok 2021 hodnotím kladne z hľadiska dosiahnutých ekonomických výsledkov, kde sme dosiahli prebytok rozpočtu, čo vytvára podmienky a zdroje pre ďalší rozvoj. Na začiatku roka sa nám podarilo legálne odstrániť skládku pneumatík v časti obce Opatová. Pokračovali sme v odvodňovaní rigolov v časti obce Gondovo smerom na Pukanec. Veľkou rekonštrukciou prešla budova Zdravotného strediska, ktorá sa zateplila a spravila sa aj nová strešná krytina. Počas roku sa v našej obci začala budovať internetová optická sieť. Opravili sme v šatniach na ihrisku všetky stropy, vnútorné priestory sa vymaľovali. Rekonštrukciou prešla aj šatňa v našej materskej škole, kde pribudli aj nové skrinky pre deti a nové ihrisko. V mesiaci september sa konala súťaž vo varení kotlíkového gulášu na miestnom ihrisku, kde bol aj pre návštevníkov pripravený bohatý kultúrny program. V obci sme zaviedli zber kuchynského odpadu a vytvorili sme malú obecnú kompostáreň. V školskej jedálni sme vymenili staré okná za nové plastové. V mesiaci október sme organizovali pravidelné stretnutie – Úcta k starším. Nakoľko pandemická situácia nám toto stretnutie neumožnila, naša obec pripravila pre všetkých seniorov nákupné poukážky vo výške 10 €, aby sme im v tejto ťažkej dobe pomohli. Taktiež sme zabezpečili pre všetky novonarodené deti v našej obci a prváčikov príspevok vo výške 100 €.

Chcem sa poďakovať Všetkým obyvateľom, ktorí sa akýmkoľvek spôsobom podieľali na zveľadení a skrášlení našej obce. Vďaka patrí aj poslancom OZ, pracovníkom obecného úradu, ako aj všetkým miestnym organizáciám za propagáciu našej krásnej dediny.

Mgr. Pavol Novák

1. **Identifikačné údaje obce**

Názov: Obec Nová Dedina

Sídlo: Nová Dedina 125, 935 25

IČO: 00307301

Štatutárny orgán obce: starosta obce

Telefón: 036 6389410

Mail: novadedina@novadedina.sk

Webová stránka: www.novadedina.sk

1. **Organizačná štruktúra obce a identifikácia vedúcich predstaviteľov**

Starosta obce: Mgr. Pavol Novák

Zástupca starostu obce: Ing. Miloš Mäsiar

Hlavný kontrolór obce: Ing. Alexander Kováč

Obecné zastupiteľstvo: Klaudia Haľamová, Robert Holečka, Ing. Ján Jelen, Branislav Juroško, Mgr. Michaela Maľová, Jozef Mäsiar, Ing. Anna Pastierová, Milan Vrablec

Komisie:

1. komisia verejného poriadku,
2. komisia stavebná,
3. komisia ekonomická,
4. komisia kultúry, životného prostredia, školstva a športu,
5. komisia na kontrolu funkcií, činnosti, zamestnaní a majetkových pomerov starostu

obce

Zamestnanci v roku 2021:

Bc. Miriam Ferenciová – samostatný odborný referent a matrikárka

Miroslava Mikulová – účtovníčka obce

Mgr. Michal Frtús – vedúci denného stacionára a projektový manažér

Ján Bada – správca a údržbár obecných objektov a denného stacionára

Helena Bednáriková – knihovníčka v obecnej knižnici

Mária Kolárová – upratovačka v dennom stacionári

Ľubica Mäsiarová – sociálny pracovník v dennom stacionári

Darina Nováková – sociálny pracovník v dennom stacionári

Ružena Šináková – pracovník na čistenie a udržiavanie VP a OO

Mgr. Lucia Andrušková – riaditeľka v materskej škole

Petra Ábelovská – učiteľka v materskej škole

Daniela Benčatová – učiteľka v materskej škole

Dominika Lapinová – učiteľka v materskej škole

Alžbeta Salajová – upratovačka v materskej škole a telocvični

Eva Palkovičová – vedúca školskej jedálne

Andrea Senciová – kuchárka v školskej jedálni

Olga Šebová – kuchárka v školskej jedálni – zastupovanie počas PN

Obec nemá rozpočtové, príspevkové a neziskové organizácie ani obchodné spoločnosti.

1. **Základná charakteristika obce**

Obec je samostatný územný samosprávny a správny celok Slovenskej republiky. Obec je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami. Základnou úlohou obce pri výkone samosprávy je starostlivosť o všestranný rozvoj jej územia a o potreby jej obyvateľov.

Poslanie obce:

Poslaním obce je starostlivosť o všestranný rozvoj jej územia a o potreby jej obyvateľov.

Vízie obce:

Základnou víziou je dobre hospodáriaca obec, vyvážené zabezpečovanie podmienok pre harmonický život obyvateľov obce.

Ciele obce:

Hlavným cieľom obce je podporiť rozvoj obce, ochraňovať a udržiavať životné prostredie obce a dobré vzťahy medzi obyvateľmi obce.

* 1. Geografické údaje

Geografická poloha obce :

Obec Nová Dedina leží vo výške 189 m n. m. vo východnej časti Podunajskej pahorkatiny, na prechode nivy Hrona do Ipeľskej pahorkatiny a na južných svahoch Štiavnických vrchov. Medzi významné vodné toky pretekajúce katastrom obce patrí potok Podlužianka (pôvodný názov Deberčský potok) a Gondovský potok s jeho prítokmi. Obec patrí do [Tekovského regiónu](https://sk.wikipedia.org/wiki/Tekov_%28regi%C3%B3n%29).

Susedné obce : Čajkov, Podlužany, Drženice, Devičany

Celková rozloha obce: 5 611 ha

* poľnohospodárska pôda 2 547 ha
* orná pôda 829 ha
* lesná pôda 2 123 ha
* vodné plochy 21 ha
* ostatné plochy 91 ha

Nadmorská výška : 190 m. n. m.

* 1. Demografické údaje

Vývoj počtu obyvateľov :

Počet obyvateľov k 01.01.2021: 1451

Prisťahovaní: 21

Odsťahovaní: 18

Narodení: 14

Zomrelí: 23

Počet obyvateľov k 31.12.2021: 1448

Národnostná štruktúra : najpočetnejšou národnosťou je slovenská národnosť

Štruktúra obyvateľstva podľa náboženského významu: katolícke náboženstvo

* 1. Ekonomické údaje


Nezamestnanosť v obci : cca 4,52%

Nezamestnanosť v okrese : cca 5,86%

Vývoj nezamestnanosti : nezamestnanosť v obci od minulého roku klesla

* 1. Symboly obce

Erb obce Pečať obce Vlajka obce

****

* 1. História obce

Obec Nová Dedina vznikla v roku 1960 zlúčením obcí Opatová a Tekovská Nová Ves, v roku 1974 sa k nej pripojila obec Gondovo, starším menom Šalmoš. Okrem troch spomínaných zlúčených obcí ležalo na území Novej Dediny niekoľko ďalších osád, ktoré sa časom zlúčili s nimi alebo zanikli. Sú to osady Balvany, Buruzlo, Prilba, Svätý Kríž a Kamenec. Prvá písomná zmienka o menovaných obciach pochádza z roku 1075. Údaj sa nachádza v archívnych materiáloch Benadického opátstva. Osada Balvany sa spomína v roku 1245, patrila tunajším zemanom. Posledná zmienka o nej je z roku 1520. Meno dostala podľa kamenistej pôdy pod lesom, kde sa pôvodne nachádzala a v jej strede stál drevený kostolík. Na tomto mieste 5. júla 1998 vysvätili kaplnku sv. Cyrila a Metoda - významných vierozvestcov, ktorí sa zaslúžili o šírenie kresťanstva a vzdelanosti aj na území Slovenska a tým aj na území obce. Osada Buruzlo, ktorá sa spomína v roku 1238, patrila ostrihomskému arcibiskupstvu. Písomná zmienka o osade Prilba je z roku 1265. Tiež bola vlastníctvom ostrihomského arcibiskupstva. Osada Svätý Kríž, ktorá patrila viacerým zemianskym rodinám, sa spomína v roku 1534. V 18. storočí bola majetkom rodiny Hellenbachovcov a zachovala sa dodnes ako súčasť obce Nová Dedina. Leží severovýchodne od obce. Meno Svätý kríž obdržala od bývalého katolíckeho kostola, ktorý tam bol vystavaný k úcte a pamiatke Svätého Kríža. Statkárka Hellenbachová, ktorá vlastnila majetok a panstvo tejto osady, žila v kaštieli, ktorý sa zachoval dodnes. Bola evanjelická a preto dala katolícky kostol zbúrať. Kamene tohto kostola darovala na evanjelický kostol v terajších Devičanoch. Osada leží na kopci a z Novej Dediny k nej vedie cesta cez Gondovský potok až ku kaštieľu. Osada zostala bez kostola, zvonice, obchodu. Zachoval sa tu cintorín, na ktorom je pomník zemianskej rodiny Benkovichovcov, posledných vlastníkov panstva. Osada Kamenec obdržala meno podľa zloženia pôdy, keďže je tu prevažne kamenistá pôda. Osada leží na kopci. Boli tu prevažne pasienky a salaš. Najstarší z 15 domov bol kaštieľ, ktorý patril rodine Hrudkovej. Od roku 1932 tu stojí zvonica, ktorú si obyvatelia obnovili a v roku 1998 bola vysvätená. Aj táto osada tvorí súčasť obce Nová Dedina.

O obci Tekovská Nová Ves (predtým Hronská Nová Ves) sa dozvedáme prvý raz v roku 1331, keď ju opát kláštora vo Svätom Beňadiku dal do zálohu kastelánovi hradu Jelenec. V roku 1367 sa spomínala ako kráľovský majetok. V roku 1381 ju kráľ Ľudovít vyňal zo správy hradu Levice a daroval varadínskemu biskupovi a jeho bratovi. Dominantu obce tvoril kostol, centrum kaštieľ. Obec sa rozprestierala na ľavej strane „Deberčského“ potoka. V dobe vpádu Turkov v 13. storočí bola celá usadlosť zničená a spustošená. Mala len pár drevených domov s Deberčským kostolom, ktorý ležal v okolí Horného mlyna. v 18. storočí kaštieľ vlastnila rodina Lipthayovcov, ktorej pomník stojí na cintoríne v časti obce Tekovská Nová ves. Staršiu zástavbu z konca 19. a začiatku 20. storočia charakterizujú troj a viac priestorové domy, postavené z kameňa alebo hliny.

V Tekovskej Nove Vsi sa v roku 1935 sa narodil Jozef Bob, literárny kritik a scenárista.

Obec Opatová sa spomína od roku 1075. Patrila opátstvu v Hronskom Beňadiku, od roku 1565 ostrihomskej kapitule. V roku 1828 mala 21 domov a 151 obyvateľov.

* 1. Pamiatky

V katastrálnom území obce sa nenachádzajú kultúrne pamiatky zapísané v Ústrednom zozname pamiatkového fondu SR, ani objekty navrhované na zápis do tohto zoznamu.

Nachádzajú sa tu len objekty s pamiatkovými hodnotami, ktoré obec chráni ako miestne pamätihodnosti napomáhajúce k zvýrazneniu vlastnej identity obce.

Sú to tieto:

Časť Tekovská Nová Ves

- Rímskokatolícky kostol Obrátenia sv. Pavla apoštola, neskorobarokový z roku 1773

- Kúria neskorobaroková z konca 18. storočia, prestavaná koncom 19. storočia

- Prícestná murovaná kaplnka Sedembolestnej Panny Márie za cintorínom

- Murovaná kaplnka s členenou a ozdobnou fasádou na cintoríne

- Murovaná kaplnka sv. Cyrila a Metoda

- Kamenné súsošie s krížom na cintoríne ako pamätník obetiam I. a II. sv. vojny

- Drevený kríž na začiatku obce zo strany Podlužian

- Drevený kríž pred kostolom

- Kamenná socha sv. Jána Nepomuckého pred kostolom obnovená v roku 1985

- Kamenná socha Piety pred kostolom

- Kamenné súsošie sv. Trojice z roku 1908 vo verejnej zeleni pred ZŠ

- Dve staré pomerne zachované súkromné murované sýpky pri ceste v zástavbe

- Kamenný kríž pri ceste medzi Podlužanmi a Novou Dedinou z roku 1947

- Torzo pôvodnej prícestnej poľnej kaplnky sv. Antona z roku 1714 na rozhraní katastrov

Časť Opatová

- Murovaná kaplnka sv. Urbana vo viniciach v lokalite Viničná hora

- Kaplnka na cintoríne

- Kamenný kríž na cintoríne z roku 1921

Časť Gondovo

- Nový rímskokatolícky kostol Povýšenia sv. Kríža z roku 2000

- Murovaná kaplnka sv. Jozefa z roku 1877 na cintoríne

- Prícestná socha sv. Jána Nepomuckého, novoromantická z roku 1887

- Kamenné súsošie trojjediného z roku 1921 vo verejnej zeleni v strede obecnej časti

- Kamenný kríž z roku 1915 medzi zástavbou RD v západnej časti Gondova

- Kamenný kríž z roku 1919 vo verejnom parku na križovatke ciest III/51023 III/51024

- Pamätník obetiam II. sv. vojny v tom istom verejnom parku

- Drevená zvonička vo verejnej zeleni v strede obecnej časti

- Drevený kríž pred kostolom

Časť Kamenec

- Kúria z pol. 19. storočia

- Kamenný kríž z roku 1937 v centre osady

- Drevená zvonička tiež v centre osady

Časť Svätý Kríž

- Zrúcanina stredovekého kláštora s kryptou (neprebádaná)

- Kúria baroková z pol. 18. storočia, prestavaná okolo roku 1820

* 1. Významné osobnosti obce

Doc.PhDr. Jozef Sulaček, Csc. – bádateľ a spisovateľ

Jozef Bob – literárny kritik a scenárista

MUDr. Ladislav Huljak – doktor

Mons. Ján Plank – kňaz

1. **Plnenie funkcií obce** 
   1. Výchova a vzdelávanie

V obci funguje Cirkevná základná škola, a to od roku 1992, keď bola zriadená po obecnom referende. Budova i celý okolitý areál školy je majetkom obce. Škola má vlastnú plynovú kotolňu a kuchyňu, nemá však vlastnú telocvičňu. V susedstve základnej školy je združený objekt materskej školy aj s telocvičňou, ktorá vznikla prestavaním pôvodnej sály kultúrneho domu v obecnej časti Tekovská Nová Ves a športovým areálom. Materská škola má tiež vlastnú plynovú kotolňu a kuchyňu. Počet zamestnancov v materskej škole je momentálne 8 z toho 4 pedagogickí a 4 nepedagogickí zamestnanci, z toho 1 zamestnankyňa bola prijatá na zastupovanie počas PN.

V minulosti obec prevádzkovala aj materskú školu v obecnej časti Gondovo. Vzhľadom k populačnému poklesu a tým k zníženému záujmu o využívanie služieb v materskej škole bola v rámci reštrukturalizácie a znižovania ekonomických nákladov v roku 2006 celá prevádzka Materskej školy v Gondove zrušená a presťahovaná do už spomínaného areálu predškolského obecného zariadenia v časti Tekovská Nová Ves. V budove bývalej materskej školy v Gondove je vybudovaný objekt denného stacionáru a v nadstavbe sú 4 bytové jednotky.

* 1. Zdravotníctvo

V obci je dostupné samostatné zdravotné stredisko, kde má svoju ordináciu všeobecný lekár. V objekte sa nachádza aj lekáreň. Tým obec, v rámci svojich možností, vychádza v ústrety starším a imobilným občanom na poskytnutie základnej lekárskej starostlivosti priamo v obci.

Ostatné špecializované zdravotnícke služby sú zabezpečované prevažne Nemocnicou s poliklinikou n.o. Levice a  Poliklinikou Sanat v neďalekom okresnom meste. Špeciálne ambulancie v Leviciach poskytujú svoje služby aj pre občanov obce.

Občania využívajú aj služby tzv. Agentúr domácej starostlivosti, ktoré poskytujú opatrovateľské služby a ošetrovateľské úkony s nižším zdravotným štandardom v rámci zdravotného poistenia občanov.

Systém zabezpečovania zdravotníckej starostlivosti je vzhľadom na polohu, veľkosť obce a ekonomické možnosti vyhovujúci. Obec má záujem v prípade požiadaviek občanov vytvoriť podmienky aj pre prevádzku detskej ambulancie.

* 1. Sociálne zabezpečenie

V rámci poskytovania služieb v oblasti sociálnej starostlivosti pre občanov sa v obci Nová Dedina vybudovalo sociálne zariadenie s plánom poskytovať sociálne služby pre občanov odkázaných na pomoc inej fyzickej osoby z dôvodu dovŕšenia dôchodkového veku alebo iného zdravotného obmedzenia - zariadenie Denného stacionáru pre dospelých v obci Nová Dedina má kapacitu 20 osôb..

Občania môžu využiť aj sociálne služby prevádzkované poskytovateľmi v meste Levice ako aj v okolitých dedinách.

* 1. Kultúra

Nositeľom kultúrneho a spoločenského života v obci je obecný úrad, škola, záujmové združenia občanov a spoločenské organizácie. Dôležitú úlohu zohráva aj vydávanie obecného časopisu Novodedinky a tiež fakt, že obec má zriadenú oficiálnu webovú stránku, na ktorej sú zverejnené plánované akcie v dostatočnom časovom predstihu. V obci funguje obecná knižnica, JDS - Jednota dôchodcov Slovenska, DHZ Dobrovoľný hasičský zbor, KKS - Klub kresťanských seniorov, Miestny odbor Matice slovenskej, NKVC - Nitrianska kráľovská vínna cesta, Urbárska, lesná a pasienková spoločnosť Nová Dedina - Tekovská Nová Ves, Urbárska, lesná a pasienková spoločnosť Nová Dedina - Gondovo, Urbárska, lesná a pasienková spoločnosť Nová Dedina - Opatová a rôzne spevácke folklórne súbory.

V obci sa každoročne organizujú kultúrno spoločenské akcie zamerané na ľudové tradície, folklór, kresťanské sviatky, športové aktivity a súťaže, memoriály, plesy a ľudové zábavy, ktoré však tohto roku konali kvôli opatreniam Covid v oveľa menšom počte.

Patria sem:

Čilejkársky jarmok, Novodedinský kotlík, Akcia Sv. Urban - patrón viníc, Obecná zabíjačka, Deň matiek - majáles, Oslavy sviatku sv. Cyrila a Metoda, PZ - Stará hora - farbiarske skúšky psov, Záver streleckej ligy, Memoriál Jaroslava Denku a iné .

Na kultúrno – spoločenské podujatia sa využívajú verejné priestranstvá obce určené na zhromažďovanie občanov, miesta patriace k extravilánu obce (kaplnka svätého Urbana, Žuhračka, strelnica Beňov vrch), škola, školský dvor, ihrisko, divadelná miestnosť v pastoračnom centre a kultúrny dom s viacúčelovou sálou s kapacitou 150 miest. Nová Dedina udržuje družobnú komunikáciu s obcou Dolní Stakory v Českej republike.

Obec Nová Dedina je súčasťou tzv. „čilejkárskej“ oblasti a tradície zohrávajú v obci dôležitú úlohu.

**Záujmové združenia a spoločenské organizácie v obci:**

**Organizácia Predmet činnosti**

Pramienok - detský folklórny súbor Udržiavanie folklórnych tradícií v obci JDS - Jednota dôchodcov Slovenska Stretávanie dôchodcov

Spevácka skupina Radosť Ľudová tvorba a folklór

Športovo strelecký klub Strelecké súťaže

Slovenský Siluetový & Benchrestový Klub Strelecké súťaže

KKS - Združenie kresťanských dôchodcov Stretávanie kresťanov

Miestny odbor Matice slovenskej Podpora a organizovanie podujatí

ŠK Nová Dedina Podpora a organizovanie športových podujatí

DHZ - Dobrovoľný hasičský zbor Pomoc pri požiaroch v obci

Ranč Aura o.z. Chov koní – tábory a krúžky pre deti

NKVC- Nitrianska kráľovská vínna cesta Vínne trhy, výstavy, vínne tradície

Urbárska, lesná a pasienková spoločnosť Hospodárenie s lesmi a pasienkami

Nová Dedina – Tekovská Nová Ves

Urbárska, lesná a pasienková spoločnosť Hospodárenie s lesmi a pasienkami

Nová Dedina – Opatová

Urbárska, lesná a pasienková spoločnosť Hospodárenie s lesmi a pasienkami

Nová Dedina – Gondovo

Pomenovanie „čilejkári“ dostali od často používaného slova „čilej“ resp. „čileky“ (teraz). Dodnes sa v obci rozpráva nárečovými slovami a pretrval tu aj bohato zdobený „čilejkársky“ kroj. Vyzdobené kroje je možné vidieť hlavne vo sviatočné dni, napr. nedeľu alebo počas slávnostných podujatí (Čilejkársky jarmok, hody, ples a pod.). Obec je charakteristická tým, že časť žien stále nosí ako oblečenie zjednodušenú formu kroja prispôsobenú bežnému noseniu.

* 1. Hospodárstvo

V obci sa poskytujú nasledujúce služby a prevádzkujú sa nasledujúce predajne:

Všeobecný lekár: 1

Lekáreň: 1

Poštový úrad: 1

Predajňa potravín: 3

Pohostinstvo: 2

Fitnes centrum: 1

Stolárska dielňa: 2

Kamenárstvo: 1

Knižnica: 1

Kozmetický salón: 1

Kadernícky salón: 1

Kultúrny dom: 1

Pedikúra: 1

Starostlivosť o zvieratá – kone: 1

Nakoľko je obec v blízkosti mesta Levice, občania chodia za ostatnými službami do okresného mesta.

Priamo v obci sa nachádzajú dva funkčné cintoríny, v jednom je umiestnený dom smútku a v druhom je kaplnka. Tretí cintorín v časti Opatová je už nefunkčný. Okrem toho aj samostatné osady Svätý Kríž a Kamenec majú vlastné cintoríny.

V obci je aj farský úrad a dva kostoly: pôvodný barokový rímskokatolícky kostol Obrátenia sv. Pavla apoštola a nový rímskokatolícky kostol Povýšenia sv. Kríža z roku 2000. V areáli fary je vybudované pastoračné centrum, na ktoré finančne prispela aj obec. Uvedené centrum sa využíva na stretávanie kresťanskej mládeže, Klubu kresťanských seniorov a je k dispozícii aj na organizovanie karov. Poskytuje priestor na duchovnú aj fyzickú obnovu občanov všetkých vekových kategórií.

Na organizovanie karov, osláv, stretávok sú k dispozícii priestory v sobášnej miestnosti obecného úradu a v objekte kultúrneho domu.

Obecná knižnica má 8272 titulov s ročnou výpožičkou cca 4771. V knižnici je 5 počítačov, pričom 4 boli získané zo Slovenskej národnej knižnice v Martine. I napriek zlej ekonomickej situácii, ktorá neprospieva literárnej kultúre na dedinách, knižnica každoročne nakupuje nové tituly z vlastných zdrojov a z príspevkov z Fondu na podporu umenia a organizuje podujatia, ktoré pomáhajú deťom čítať s porozumením a vytvárať celoživotný pozitívny vzťah k literatúre (Medzinárodný deň detskej knihy, Noc s Andersenom, Čítajme si a iné).

Športové a rekreačné vyžitie je zabezpečené prostredníctvom jestvujúceho športového areálu, kde sa nachádza aj futbalové a volejbalové ihrisko. V obecnej časti Gondovo sa nachádza staré futbalové ihrisko. V areáli materskej školy sa nachádza obecná telocvičňa. V roku 2018 bolo vybudované aj nové detské ihrisko pri CZŠ pre naše najmenšie deti, v roku 2018 bola vymenená vežová zostava na detskom ihrisku v Gondove. Občania môžu vo voľnom čase využiť aj novopostavené Multifunkčné ihrisko v záhrade CZŠ sv. Pavla.

V obci taktiež funguje dobrovoľný hasičský zbor.

V roku 2012 obec dokončila rekonštrukciu verejných priestranstiev za účelom stretávania sa občanov a za účelom vytvorenia oddychovej zóny. Projekt bol financovaný z prostriedkov EÚ z Regionálneho operačného programu.

Služby sú teda v obci zabezpečované pomerne na dobrej a dostatočnej úrovni.

1. **Informácia o vývoji obce z pohľadu rozpočtovníctva**

Základným nástrojom finančného hospodárenia obce bol rozpočet obce na rok 2021. Obec na rok 2021 zostavila rozpočet podľa ustanovenia § 10 odsek 7) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Rozpočet obce na rok 2021 bol zostavený ako vyrovnaný. Bežný rozpočet bol schválený ako prebytkový a kapitálový rozpočet bol schválený ako schodkový.

Hospodárenie obce sa riadilo podľa schváleného rozpočtu na rok 2021.

Rozpočet obce bol schválený obecným zastupiteľstvom dňa 14.12.2020 uznesením č. 192/12/2020.

Rozpočet bol zmenený dvakrát:

* prvá zmena schválená dňa 30.08.2021 uznesením OZ č. 257/18/2021
* druhá zmena schválená dňa 30.11.2021 uznesením OZ č. 271/19/2021
  1. Plnenie príjmov a čerpanie výdavkov za rok 2021

|  |  |  |  |  |  |
| --- | --- | --- | --- | --- | --- |
| **Príjmy** | **Rozpočet** | **Zmena I.** | **Zmena II.** | **Plnenie v Eur** | **Plnenie v %** |
| Bežné príjmy | 674 660,00 | 735 870,00 | 778 940,00 | 773 167,37 | 99,26 |
| Kapitálové príjmy | 0,00 | 6 000,00 | 9 200,00 | 893,80 | 9,72 |
| Príjmové finančné operácie | 0,00 | 59 070,00 | 59 070,00 | 59 061,72 | 99,99 |
| **Celkom** | **674 660,00** | **800 940,00** | **847 210,00** | **833 122,89** | **98,34** |

|  |  |  |  |  |  |
| --- | --- | --- | --- | --- | --- |
| **Výdavky** | **Rozpočet** | **Zmena I.** | **Zmena II.** | **Čerpanie v Eur** | **Čerpanie v %** |
| Bežné výdavky | 611 160,00 | 669 990,00 | 677 010,00 | 585 278,84 | 86,45 |
| Kapitálové výdavky | 0,00 | 67 450,00 | 106 700,00 | 94 565,46 | 88,63 |
| Výdavkové finanč. operácie | 63 500,00 | 63 500,00 | 63 500,00 | 37 634,28 | 59,27 |
| **Celkom** | **674 660,00** | **800 940,00** | **847 210,00** | **717 478,58** | **84,69** |

* 1. Prebytok / schodok rozpočtového hospodárenia za rok 2021

|  |  |  |
| --- | --- | --- |
| Príjmy | Bežné príjmy | 773 167,37 |
| Kapitálové príjmy | 893,80 |
| Príjmové finančné operácie | 59 061,72 |
| Príjmy k 31.12.2021 celkom | | 833 122,89 |
| Výdavky | Bežné výdavky | 585 278,84 |
| Kapitálové výdavky | 94 565,46 |
| Výdavkové finančné operácie | 37 634028 |
| Výdavky k 31.12.2021 celkom | | 717 478,58 |
|  | | |
| **Prebytok hospodárenia (príjmy – výdavky)** | | **+ 115 644,31** |
|  | |  |
| Vylúčenie z prebytku | | * 5 383,09 |
|  | | |
| **Upravený prebytok hospodárenia** | | **110 261,22** |
|  | | |

Upravený prebytok rozpočtu v sume 110 261,22 EUR bol zistený podľa ustanovenia § 10 ods. 3 písm. a) a b) a § 15 ods. 1) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov a upravený v zmysle ustanovenia § 16 ods. 6 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

* 1. Rozpočet na roky 2022 – 2024

|  |  |  |  |  |  |
| --- | --- | --- | --- | --- | --- |
| **Príjmy** | | **Predpokladaná**  **skutočnosť k 31.12.2021** | **Rozpočet**  **na rok 2022** | **Rozpočet**  **na rok 2023** | **Rozpočet**  **na rok 2024** |
| Bežné príjmy | | 740 540,00 | 695 460,00 | 695 460,00 | 695 460,00 |
| Kapitálové príjmy | | 9 200,00 | 0,00 | 0,00 | 0,00 |
| Príjmové finančné operácie | | 59 070,00 | 0,00 | 0,00 | 0,00 |
| **Medzisúčet:** | | **808 810,00** | **695 460,00** | **695 460,00** | **695 460,00** |
|  |  |  |  |  |  |  |  |
|  |  |  |  |  |  |  |  |
| **Výdavky spolu:** | | **Predpokladaná**  **skutočnosť k 31.12.2021** | **Rozpočet**  **na rok 2022** | **Rozpočet**  **na rok 2023** | **Rozpočet**  **na rok 2024** |
| Bežné výdavky | | 662 210,00 | 631 960,00 | 631 960,00 | 631 960,00 |
| Kapitálové výdavky | | 83 100,00 | 0,00 | 0,00 | 0,00 |
| Výdavkové finančné operácie | | 63 500,00 | 63 500,00 | 63 500,00 | 63 500,00 |
| **Medzisúčet:** | | **808 810,00** | **695 460,00** | **695 460,00** | **695 460,00** |

1. **Informácia o vývoji obce z pohľadu účtovníctva**
   1. Majetok

|  |  |  |
| --- | --- | --- |
| **Názov** | **Skutočnosť k 31.12.2020** | **Skutočnosť k 31.12.2021** |
| **Majetok spolu** | 3 502 401,36 | 3 570 207,077 |
| **Neobežný majetok spolu** | 3 300 167,50  4,5 | 3 307 415,67  4,5 |
| z toho : |  |  |
| * dlhodobý nehmotný majetok | 0,00 | 0,00 |
| * dlhodobý hmotný majetok | 3 007 929,55 | 3 015 177,72 |
| * dlhodobý finančný majetok | 292 237,95 | 292 237,95 |
| **Obežný majetok spolu** | 201 245,79 | 261 493,68 |
| z toho : |  |  |
| * zásoby | 197,01 | 148,45 |
| * účtovanie medzi subjektami VS | 0,00 | 0,00 |
| * dlhodobé pohľadávky | 0,00 | 0,00 |
| * krátkodobé pohľadávky | 42 675,35 | 46 051,11 |
| * finančné účty | 158 373,43 | 215 294,12 |
| * poskyt.návrat.fin.výpomoci dlh. | 0,00 | 0,00 |
| * poskyt.návrat.fin.výpomoci krát. | 0,00 | 0,00 |
| **Časové rozlíšenie** | 988,07 | 1 298,42 |

* 1. Zdroje krytia

|  |  |  |
| --- | --- | --- |
| **Názov** | **Skutočnosť k 31.12.2020** | **Skutočnosť k 31.12.2021** |
| **Vlastné imanie a záväzky spolu** | 3 502 401,36 | 3 570 207,77 |
| **Vlastné imanie** | 1 717 090,03 | 1 841 219,32 |
| z toho : |  |  |
| * oceňovacie rozdiely | 0,00 | 0,00 |
| * fondy | 0,00 | 0,00 |
| * výsledok hospodárenia | 1 717 090,03 | 1 841 219,32 |
| **Záväzky** | 640 520,17 | 610 839,21 |
| z toho : |  |  |
| * rezervy | 845,00 | 845,00 |
| * zúčtovanie medzi subjektami VS | 955,20 | 1 437,80 |
| * dlhodobé záväzky | 564 282,73  0 | 532 503,42  0 |
| * krátkodobé záväzky | 58 409,24 | 67 176,99 |
| * bankové úvery a výpomoci | 16 028,00 | 8 876,00 |
| **Časové rozlíšenie** | 1 144 791,16 | 1 118 149,24 |

* 1. Pohľadávky

|  |  |  |
| --- | --- | --- |
| **Pohľadávky** | **Zostatok k 31.12 2020** | **Zostatok k 31.12 2021** |
| Pohľadávky do lehoty splatnosti | 41 343,91 | 44 719,67 |
| Pohľadávky po lehote splatnosti | 1 331,44 | 1 331,44 |

* 1. Záväzky

|  |  |  |
| --- | --- | --- |
| **Záväzky** | **Zostatok k 31.12 2020** | **Zostatok k 31.12 2021** |
| Záväzky do lehoty splatnosti | 640 520,17 | 610 839,21 |
| Záväzky po lehote splatnosti | 0,00 | 0,00 |

1. **Hospodársky výsledok zo rok 2021 - vývoj nákladov a výnosov**

Výnosy - popis a výška položiek výnosov

|  |  |  |
| --- | --- | --- |
| Druh výnosov | Skutočnosť k 31.12.2020 | Skutočnosť k 31.12.2021 |
| Tržby za vlastné výkony a tovar - 60 | 5 022,37 | 5 051,19 |
| Daňové a colné výnosy a výnosy z poplatkov - 63 | 598 480,58 | 615 740,25 |
| Ostatné výnosy – 64 | 45 687,91 | 46 389,29 |
| Finančné výnosy - 66 | 9,99 | 0,00 |
| Mimoriadne výnosy - 67 | 366,00 | 0,00 |
| Výnosy z transferov a rozpočtových príjmov v obciach - 69 | 101 785,73 | 133 848,07 |
| **Výnosy spolu** | **751 352,58** | **801 028,80** |

Náklady - popis a výška položiek nákladov

|  |  |  |
| --- | --- | --- |
| Druh nákladov | Skutočnosť k 31.12.2020 | Skutočnosť k 31.12.2021 |
| Spotrebované nákupy - 50 | 58 875,34 | 68 723,22 |
| Služby - 51 | 73 876,38 | 96 248,71 |
| Osobné náklady - 52 | 316 121,54 | 321 281,02 |
| Dane a poplatky - 53 | 402,96 | 276,86 |
| Ostatné náklady - 54 | 3 902,69 | 2 406,66 |
| Odpisy, rezervy a opravné položky - 55 | 87 604,84 | 87 314,84 |
| Finančné náklady - 56 | 16 158,81 | 36 375,82 |
| Náklady na transfery a náklady z odvodu príjmov - 58 | 66 462,35 | 64 272,38 |
| **Náklady spolu** | **623 404,91** | **676 899,51** |

Hospodársky výsledok za rok 2021

|  |  |
| --- | --- |
| Popis | Suma |
| Výnosy | 801 028,80 |
| Náklady | 676 899,51 |
| **Hospodársky výsledok ( + / - )** | **+ 124 129,29** |

Kladný hospodársky výsledok v sume 124 129,29 EUR bol zúčtovaný na účet 428 - Nevysporiadaný výsledok hospodárenia minulých rokov.

1. **Ostatné dôležité informácie**
   1. Prijaté granty a transfery

Obci Nová Dedina boli v roku 2021 poskytnuté finančné prostriedky na prenesený výkon štátnej správy:

|  |  |  |  |  |
| --- | --- | --- | --- | --- |
| **Poskytovateľ** | **Účel** | **Poskytn. pr.** | **Použité pr.** | **Nevyčerp.** |
| MV SR | Starostlivosť o životné prostredie | 144,05 | 144,05 | 0,00 |
| MV SR | Matričná činnosť | 4151,75 | 4151,75 | 0,00 |
| MV SR | Hlásenie pobytu obč. a  RO SR | 485,10 | 485,10 | 0,00 |
| MV SR | Register adries SR | 32,40 | 32,40 | 0,00 |
| MDVaRR SR | Úsek stavebného poriadku | 1 904,83 | 1 904,83 | 0,00 |
| MDVaRR SR | Úsek dopravy | 63,50 | 63,50 | 0,00 |
| MV SR | Sčítanie domov a bytov | 4 116,32 | 4 116,32 | 0,00 |
| **CELKOVÉ POSKYTNUTÉ PROSTRIEDKY** | | **10 897,95** | **10 897,95** | **0,00** |

Obci boli poskytnuté nasledovné finančné prostriedky zo štátneho rozpočtu:

|  |  |  |  |  |
| --- | --- | --- | --- | --- |
| **Poskytovateľ** | **Účel** | **Poskytn. p.** | **Použité pr.** | **Nevyčerp.** |
| MV SR | Výchova a vzdelávanie detí MŠ | 3 385,00 | 3 385,00 | 0,00 |
| MK SR | Dezinfekcia a OOPP MŠ | 385,00 | 385,00 | 0,00 |
| MPSVaR SR | Na financovanie sociálnej služby | 47 328,00 | 47 328,00 | 0,00 |
| MV SR | MŠ Múdre hranie | 498,00 | 0,00 | 498,00 |
| MV SR | Evidencia a kontrola materiálu CO | 300,72 | 300,72 | 0,00 |
| MV SR- DPO SR | Na vybavenie DHZ | 3 000,00 | 3 000,00 | 0,00 |
| MPSVaR SR | Covid - odmena pre zamest. DS | 3 347,00 | 3 347,00 | 0,00 |
| MPSVaR SR | ŠJ hmotná núdza | 16,60 | 16,60 | 0,00 |
| MPSVaR SR | KZ - odmena pre zamest. DS | 2 366,00 | 2 366,00 | 0,00 |
| MV SR | Testovanie obyvateľstva | 33 050,00 | 33 050,00 | 0,00 |
| MPSVaR | Na podporu stravovania | 2 400,40 | 1 460,60 | 939,80 |
| **CELKOVÉ POSKYTNUTÉ PROSTRIEDKY** | | **96 076,72** | **96 638,92** | **1 437,80** |

Obec Nová Dedina v roku 2021 prijala účelovo určené finančné prostriedky od právnických a fyzických osôb – podnikateľov na altánok do materskej školy:

|  |  |  |  |  |
| --- | --- | --- | --- | --- |
| **Poskytovateľ** | **Účel** | **Poskytn. p.** | **Použité pr.** | **Nevyčerp.** |
| Veolia | Altánok | 1 970,00 | 1 970,00 | 0,00 |
| **CELKOVÉ POSKYTNUTÉ PROSTRIEDKY** | | **1 970,00** | **1 970,00** | **0,00** |

* 1. Poskytnuté dotácie

Obec Nová Dedina v roku 2021 poukázala nasledovné dotácie a finančné prostriedky z rozpočtu obce:

|  |  |  |  |
| --- | --- | --- | --- |
| **Žiadateľ dotácie** | **Poskytn. pr.** | **Použité pr.** | **Nevyčerp.** |
| Športový klub Nová Dedina | 4 000,00 | 4 000,00 | 0,00 |
| Športovo strelecký klub Nová Dedina | 300,00 | 300,00 | 0,00 |
| ZO Jednoty dôchodcov Slovenska Nová Dedina | 400,00 | 400,00 | 0,00 |
| CZŠ – ŠKD a ŠJ | 48 400,00 | 48 400,00 | 0,00 |
| CZŠ sv. Pavla - Mažoretky | 150,00 | 150,00 | 0,00 |
| CZŠ sv. Pavla – Pramienok | 150,00 | 150,00 | 0,00 |
| Združenie kresťanských seniorov – Klub Nová Dedina | 400,00 | 400,00 | 0,00 |
| Matica slovenská | 300,00 | 300,00 | 0,00 |
| Príspevok pri narodení | 2 200,00 | 2 200,00 | 0,00 |
| Príspevok na školské potreby pre nových žiakov | 900,00 | 900,00 | 0,00 |
| **CELKOVÉ POSKYTNUTÉ PROSTRIEDKY** | **57 200,00** | **57 200,00** | **0,00** |

* 1. Významné investičné akcie v roku 2021

Najvýznamnejšie investičné akcie realizované v roku 2021:

* rekonštrukcia vonkajších priestorov a strechy v budove Zdravotného strediska
* rekonštrukcia šatní na futbalovom ihrisku
* odvodnenie cesta a osadenie potrubia v časti Gondovo
* zakúpenie ihriskovej zostavy a altánku do vonkajších priestorov materskej školy
  1. Predpokladaný budúci vývoj činnosti

Predpokladané investičné akcie realizované v budúcich rokoch:

* vybudovanie obecnej kanalizácie
* výmena čakární autobusových zástaviek
* vybudovanie verejného vodovodu v časti obce Kamenec
* vybudovanie voľnej internetovej siete cez projekt Wifi pre teba
* zakúpenie budovy bývalej Jednoty a priľahlého pozemku v časti Opatová
* vybudovanie cesty, kanalizácie a inžinierskych sietí v časti Ulička Opatová
  1. Udalosti osobitného významu po skončení účtovného obdobia

Obec aj minulý rok 2021 od jarných mesiacov za ktoré sa vyhotovuje výročná správa žila v obmedzení dôsledku respiračného ochorenia COVID-19.

* 1. Významné riziká a neistoty, ktorým je účtovná jednotka vystavená

Obec vedie súdny spor o zaplatenie pohľadávky za dodávku plynu v prenajatých priestoroch. Ukončenie súdneho sporu nepredstavuje významné riziko a nemalo by mať negatívny dopad na hospodárenie obce.

Vypracoval: Miroslava Mikulová Schválil: Mgr. Pavol Novák

V Novej Dedine, dňa 14.06.2022